# Egyszerűsítő írásmód

### A Wikipédiából, a szabad lexikonból.

Magyar helyesírás
Rögzítése:

- a szabályzat (AkH.); szövege
- Osiris-féle Helyesírás (OH.)

Alapelvei:

- kiejtés
- szóelemzés
- hagyomány
- egyszerűsítés

További jellemzői:

- betűíró rendszerű
- latin betűs
- hangjelölő
- értelemtükröző

Egyes területei:

- különírás és egybeírás
- elválasztás

Nevezetes szabályai:

- szótagszámlálás
- mozgószabály

Írásjelek helyesírása:

- kötőjel
- nagykötőjel

Érdekességek:

- különírt összetételek
- több kötőjeles összetételek
- kiejtéstől eltérő írású köznevek

szerkeszt

Az egyszerűsítő írásmód a magyar helyesírás négy alapelvének egyike (AkH. 92.).

## [szerkesztés] Hatálya

1. A két- és háromjegyű betűket csonkítva írjuk:
   - szavakon belül, pl. roggyan (nem "rogygyan")
   - és (a szóelemző írásmód ellenében) szótő és toldalék találkozásakor, pl. ággyal (nem "ágygyal")
     Megjegyzés: A szóösszetételekre ez az egyszerűsítés nem vonatkozik: ott a szóelemzés elve érvényesül.
2. Ha három mássalhangzó találkozna, csak kettőt írunk le (a szóelemző írásmód ellenében), pl. tollal (toll + lal, nem "tolllal"), Mariannal (Mariann + nal, nem "Mariannnal"), hallak (hall + lak, nem "halllak"). Ez azonban nem vonatkozik a családnevekre, az idegen szavakra és a szóösszetételekre.
3. Egyes esetekben a betűkapcsolatok megkötései miatt térünk el a kiejtéstől, ahol a hasonulások a magyar nyelv fonológiája alapján egyértelműen megjósolhatók, pl. hangya, rongy (nem "hanygya", "ronygy").
4. A kijelentő mondat végén álló, ponttal rövidített szó (pl. stb.) után csak egy pontot teszünk.

### [szerkesztés] Kisebb hatókörű szabályok

1. Ha helyre utalva nem dönthető el egyértelműen, hogy természetföldrajzi névként vagy településrésznévként használjuk (az előbbi ugyanis kötőjeles írást, az utóbbi pedig egybeírást von maga után), olyankor az egyszerűbbet, az egybeírást választhatjuk, pl. Margitsziget (OH. 197. o.).
2. Ha egy szerkezetnél a mozgószabály alkalmazása nélkül is lényegében azonos szerkezetet kapunk, eltekinthetünk a szabály alkalmazásától, pl. érettségikövetelmény-rendszer helyett érettségi követelményrendszer is írható. (Ez természetesen nem érvényesül olyankor, ha a mozgószabály nélküli szerkezet nem tudja tükrözni a jelentést, pl. az angol nyelvtanítás mást jelent, mint az angolnyelv-tanítás.)
3. A szabály szerint ha egy idegen írásmódú szó néma betűre vagy bonyolult betűkapcsolatra végződik, akkor a hozzá kapcsolódó ragot kötőjellel írjuk, pl. Calais (ejtve [kálé]) → calais-i (AkH. 217. a)). Ha azonban ez a szó természetföldrajzi név tagjává válik, és újabb kötőjel kerül melléje, akkor az előbbi kötőjel az egyszerűsítés elve alapján elmarad, pl. Calaisi-szoros (OH. 208.)

## [szerkesztés] Ahol nem érvényesül

Az egyszerűsítő írásmód „ellenpólusa” gyakran a szóelemző írásmód – l. a cikkben, hol érvényesül az egyszerűsítés ellenében.

A lap eredeti címe "http://hu.wikipedia.org../../../e/g/y/Egyszer%C5%B1s%C3%ADt%C5%91_%C3%ADr%C3%A1sm%C3%B3d.html"

Kategória: Magyar helyesírás

##### Views

- Szócikk
- Vitalap
- Aktuális változat

##### Keresés